Z A P I S N I K

Sa 12. sjednice Općinskog vijeća Općine Starigrad održane dana 19. svibnja 2023. godine s početkom u 11:30 sati u vijećnici Općine Starigrad.

Prisutni vijećnici/ce: Marko Marasović, Marijan Čavić, Maja Milovac, Marina Vukić, Višeslav Jure Dokoza, Ana Marija Krapić, Dragan Bucić i Višnja Vukić (pristigla u 11:33 sati)

Odsutni vijećnici/ce: Jole Petričević

Ostali prisustvovali: načelnik Marin Čavić i voditeljica odsjeka Marija Jukić kao zapisničar, te gosti.

Utvrđivanje kvoruma: predsjednik je otvorio 12. sjednicu, sjednica je sazvana sukladno Zakonu o lokalnoj i područnoj (regionalnoj) samoupravi, a povodom zahtjeva za sazivanje sjednice sukladno Poslovniku. Utvrđeno je da je na sjednici prisutno 7 od 9 vijećnika, odsutni su vijećnici Jole Petričević i Višnja Vukić. Uz poziv je dostavljen prijedlog dnevnog reda koji se daje na raspravu i glasovanje, te je usvojen jednoglasno – 7 glasova Za.

Za sjednicu je utvrđen slijedeći:

DNEVNI RED

1. Izvješće Mandatne komisije
2. Usvajanje zapisnika sa 11. sjednice Općinskog vijeća Općine Starigrad
3. Prijedlog za izmjenu i dopunu Statuta Općine Starigrad

**Ad.1.) Izvješće Mandatne komisije**

Predsjednica Mandatne komisije podnosi Izvješće: Konstatira se da je dana 3. svibnja 2023. zaprimljena pisana ostavka vijećnika Ante Jukića, temeljem koje mu danom podnošenja iste prestaje mandat vijećnika u Općinskom vijeću Općine Starigrad, a temeljem članka 80. st. 1. točki 1. Zakona o lokalnim izborima (NN 144/12, 121/16, 98/19, 42/20, 144/20 i 37/21).

Vijećnik Ante Jukić je izabran na kandidacijskoj listi Hrvatske demokratske zajednice.

Sukladno članku 81. Zakona o lokalnim izborima, člana predstavničkog tijela izabranog na kandidacijskoj listi političke stranke zamjenjuje neizabrani kandidat s iste liste s koje je izabran i član kojem je mandat prestao ili mu miruje, a određuje ga politička stranka koja je bila predlagatelj kandidacijske liste.

Nastavno na navedeno dana 8. svibnja 2023. zaprimljen je podnesak Hrvatske demokratske zajednice, Općinskog odbora Starigrad kojim se zamjenskim članom Općinskog vijeća Općine Starigrad određuje Dragan Bucić.

Mandatna komisija predlaže Općinskom vijeću da prihvati ovo izvješće mandatne komisije i da donese Zaključak o prestanku mandata članu Općinskog vijeća Anti Jukiću i početku obnašanja dužnosti člana Općinskog vijeća Dragana Bucića.

(Višnja Vukić je pristigla na sjednicu te je prisutno 8 od 9 vijećnika).

Općinsko vijeće Općine Starigrad, jednoglasno je – 8 glasova Za, bez rasprave, prihvatilo

**Izvješće Mandatne komisije**

o prestanku mandata vijećnika Ante Jukića i početku obnašanja dužnosti člana Dragana Bucića.

**Ad.2.). Usvajanje zapisnika sa 11. sjednice Općinskog vijeća Općine Starigrad**

Zapisnik sa prethodne sjednice stavljen je na primjedbe. Zapisnik je potvrđen, bez primjedbi, jednoglasno – 8 glasova Za.

**Ad.3). Prijedlog za Izmjenu i dopunu Statuta Općine Starigrad**

Predsjednik podnosi uvodno izlaganje: podnesen je zahtjev za sazivanje sjednice po hitnom postupku, radi izmjene Statuta na način da se umjesto 23.04. Dan općine vrati na 15.08. – blagdan Velike Gospe, te povrat minuta šutnje svim palima za domovinu. Vezano za uvođenje minuta šutnje na konstituirajućoj sjednici isto se definira Poslovnikom, a ne Statutom te se ne može odlučivati o tome već samo o prijedlogu za promjenu Statuta- promjena Dana općine umjesto 23.04. da se vrati na 15.08.

Predsjednik je prijedlog za izmjenu Statuta dao na raspravu i glasovanje.

Općinsko vijeće Općine Starigrad, većinom glasova je – 6 glasova Protiv i 2 glasa Za, odbilo prijedlog za izmjenu Statuta na način da se umjesto blagdana sv. Jurja 23.04. Dan općine vrati na blagdan Velike Gospe 15.08.

Predsjednik izvještava da se o prijedlogu za izmjenu Statuta pismeno očitovao vijećnik Jole Petričević, te se izjasnio da je protiv prijedloga za izmjenu Dana općine.

*U raspravi je sudjelovao: Višeslav Jure Dokoza*

Predsjednik je pozvao vijećnika Dragana Bucića na davanje Prisege, koji je na istu prisegnuo i to potvrdio svojim potpisom.

Sjednica je završila sa radom u 11:40

Prijepis zapisnika sačinila Predsjednik Općinskog vijeća

Marija Jukić, mag.publ.adm. Marko Marasović, dipl.ing. građ.